विज्ञापन

सार डीपीआर पर काम शुरू, गणेशपुर से दून तक करीब 25 किमी लंबा होगा फोरलेन प्रोजेक्ट

भारत माला प्रोजेक्ट के तहत इकोनामिक कोरिडोर से जुड़ेगा देहरादून

विस्तार

साल 2022 तक देहरादून से दिल्ली का सफर पौने चार घंटे का हो जाएगा। ऐसा दून तक प्रस्तावित फोर लेन के निर्माण से मुमकिन होगा। करीब 25 किमी लंबा यह फोरलेन गणेशपुर (यूपी) से देहरादून आईएसबीटी तक प्रस्तावित है।



प्रारंभिक सर्वे का कार्य पूरा होने के बाद फोर लेन निर्माण के लिए डीपीआर बनाने का काम शुरू हो गया है। हाईवे का निर्माण भारतीय राष्ट्रीय राजमार्ग प्राधिकरण (एनएचएआई) करेगा। अपर मुख्य सचिव (लोनिवि) ओम प्रकाश ने प्रस्तावित फोरलेन की डीपीआर पर कार्य आरंभ होने की पुष्टि की है। अभी दून से दिल्ली की दूरी तय करने में कम से कम साढ़े पांच से छह घंटे लगते हैं।



एनएचएआई के सूत्रों के अनुसार, फोरलेन भारतमाला प्रोजेक्ट के तहत प्रस्तावित है। गणेशपुर तक परियोजना का निर्माण का कार्य तेजी से चल रहा है। देहरादून तक फोरलेन निर्माण की डीपीआर बनाने का कार्य हरियाणा की कंसलटेंट कंपनी एमएसवी इंटरनेशनल टेक प्रा.लि. को दिया गया है। इकोनामिक कोरिडोर के तहत स्वीकृत परियोजना में देहरादून को भी शामिल किया गया है। गणेशपुर से देहरादून के बीच प्रस्तावित फोरलेन की डीपीआर का काम जितनी जल्दी पूरा होगा, उसकी स्वीकृति और फारेस्ट क्लीयरेंस की प्रक्रिया भी उतनी ही तेजी से आरंभ होगी।